google/wiki40b huggingface dataset:
Mordleken

Handling

Filmprodusenten Clintons kone Sheila blir myrdet. Ett år etter samler han seks venner på sin yacht for å leke en "mord-lek". Målet hans er å avsløre hver enkelts innerste hemmeligheter som igjen skal vise ham hvem som er konas morder.

Om filmen

Mordleken ble innspilt i sørlige Frankrike.

Anmelderne

Filmen ble godt mottatt av anmelderne, noe som gjenspeiles i at den har oppnådd 85 % på Rotten Tomatoes. Den amerikanske filmanmelderen Roger Ebert gav den 3,5 av 4 stjerner.
Den fikk lunken mottakelse av Aftenpostens anmelder, som mente at store deler av handlingen var langtrukken samt at skuespillerne var for lite livaktige. VGs anmelder var mere begeistret og gav den terningkast fem.

Priser

Den ble tildelt Edgar-prisen for beste film.
Simeon Bekbulatovitsj

Simeon Bekbulatovitsj (russisk: Симеон Бекбулатович; fødselsår ukjent, død 5. januar 1616) var en tatarisk-russisk fyrste og militær leder. Han var khan av Qasim-tatarene og leder for Qasim-kavaleriet under livlandskrigen. 
Ivan den grusomme gjorde ham til Storfyrste av hele Russland, og han innehadde denne tittelen 1574–1576. Senere giftet Ivan ham bort med sin kusine og gjorde ham til fyrste av Tver og Torzhok.
Han ble med tiden sendt i kloster av Falske Dmitrij I.
You Won't See Me

Bakgrunn

Melodimessig var «You Won't See Me» inspirert av «It's the Same Old Song» av The Four Tops. Ved siden av dette, lekte han rundt to to lyseste strengene på en gitar og fant fram til melodien.
Teksten handler om en mann som sliter med sitt forhold til sin kjæreste. Han prøver å ringe henne, men ikke noe svar. Når de først treffes, er det et tema mannen tar opp, men som damen nekter å lytte til.
McCartney har ikke kommentert denne teksten direkte i noen intervjuer. Men det er nærliggende å tro at den handler om hans daværende kjæresteforhold til Jane Asher. I oktober 1965 slutten hun seg til Bristol Old Vic hvor hun hadde fått rollen i stykket Great Expectations på Royal Theatre i Bristol. Forholdet mellom Asher og McCartney hadde to store problemer. I og med at McCartney var med i verdens mest berømte rockeband, ble det til at hans omgangskrets var musikere og venner som røykte marihuana. McCartney hadde ikke prøvd LSD på dette stadiet, men det hadde hans band-kollegaer George Harrison, John Lennon og Ringo Starr. Asher som ikke rørte narkotika følte seg helt fremmed for denne omgangskretsen. Et annet problem var deres syn på deres roller dersom de skulle gifte seg. På den tiden ville McCartney at Asher skulle bli hjemmeværende med unger mens han var på jobb. Asher ville fortsette sin skuespillerkarriere.
London og Bristol ligger drøye to timer i kjøreavstand fra hverandre. Ergo hadde ikke McCartney tid til å ta daglige turer for å treffe Asher. Han hadde massevis av gjøremål i sitt band i og med at de måtte ha spilt inn ferdig et album før julesalget begynte i desember 1965. Dessuten var han en av de mest aktive låtskriverne i gruppen.

Innspilling

«You Won't See Me» var en av de siste sangene de jobbet på for albumet Rubber Soul. De spilte inn to tagninger med grunnkomp som besto av trommer, piano, elektrisk gitar. Starr overdubbet ekstra slag på hi-hat, mens muligens Lennon slo sporadisk på en tamburin. McCartney spilte inn sin vokal to ganger (som er i harmoni mens tittelen synges). I andre vers synger Harrison «ooooh-la-la-la.....» i falsett, i tredje vers kommer også Lennon inn og harmoniserer med Harrison. Lennon synger også «no, I wouldn't – no, I wouldn't» på slutten av mellomversene. I siste verset høres også et orgel som ble spilt av Mal Evans.
Tau Skolekorps

Tau Skolekorps er et brassband lokalisert på Tau i Strand kommune i Rogaland.
Korpset ble stiftet i 1959, og feiret 50-årsjubileum i Paris sommeren 2009. Tau Skolekorps er et mindre korps, men deltar jevnlig i KM og andre konkurranser. Dirigent i korpset er Dag Egil Njaa (2012).
De Eenfoldiges Lære og Afmægtiges Styrke

De Eenfoldiges Lære og Afmægtiges Styrke, betragtet over Lexien paa Michels-Dag er en kristen traktat eller pamflett fra 1798, skrevet av lekpredikanten Hans Nielsen Hauge (1771-1824). Det var Hauges fjerde bokutgivelse, utgitt et halvt år etter at han 27. desember 1797 for første gang hadde blitt fengslet for sine brudd på konventikkelplakaten. Boken var på 30 sider.
Både denne boka og en annen bok som Hauge utga få måneder tidligere (En Sandhets Bekiendelse om Saligheds Sag) skiller seg fra Hauges to første bokutgivelser (Betragtning over Verdens Daarlighed og Forsøg til en Afhandling om Guds Viisdom). Dels er det tynnere hefter (hhv 14 og 30 sider) og dels er de «bygd opp rundt tekstene for en søndag i kirkeåret. Tekstens sentrale partier er i konstruert som prekener over evangelieteksten og Lexien, som i begge tilfellene er hentet fra Åpenbaringen.» Evangelieteksten som det forkynnes over i dette skriftet er hentet fra Matteus 18: «Sannelig, sannelig jeg sier dere, uten at dere vender om og blir som barn, kommer dere ikke inn i himmelriket». I innledningsavsnittet, som er stilet til Hauges brødre i troen, og i avslutningsavsnittet, legger Hauge seg nær en stil og rolle «som forstander og menighetsbygger», i tråd med brevsjangeren i Det nye testamentet.
Boka er et forsterket angrep på samtidens prester, og avsnitt herfra ble trukket fram under rettssaken mot Hauge i 1804 som særlig bevis på hans presteforakt. Både i denne boken og i de foregående skriver Hauge fra en ydmyk men likevel selvbevisst «posisjon, nemlig opprøret nedenfra».
Hauges posisjon som oppbyggelsesforfatter ble formet i og med hans fire første bøker, som alle «kom ut i mellom fire og seks opplag i tida før 1804. En regner med et samlet opplag på disse tekstene på mellom 40 og 100 000 eksemplarer i perioden fram til arrestasjonen. Ingen annen del av Hauges forfatterskap fikk en tilsvarende betydning»
Kildrummy Castle

Historie

Det har blitt beleiret et antall ganger opp gjennom historien, først i forsvar av familien til Robert Bruce i 1306 og deretter beleiret på nytt i 1335 av David, lorden av Atholl. Ved denne anledningen holdt lady Christian (Christina) Bruce unna angriperne inntil hennes ektemann sir Andrew Moray kom til unnsetning.
I 1361 var det en strid mellom kong David II av Skottland og kongens fetter Thomas, jarl av Mar. Kongen beleiret festningen og erobret den. Han utpekte deretter Walter Moigne som bestyrer inntil videre. Thomas dør i 1377 uten arving som den siste jarl av Mar fra den gamle keltisk gren. Hans eneste søster, Margaret, gift med William, 1. jarl av Douglas, blir grevinne av Mar og Garioch i hennes egen rett og blir etterfulgt av datteren Isabel, grevinne av Mar og Garioch, som giftet seg med Sir Malcolm Drummond, en bror av Annabella, Robert III av Skottlands dronning.
I 1402 blir Malcolm angrepet i sitt eget slott av en gjeng bøller, leid av Alexander Stewart, helten fra Harlow, som overmannet og mishandlet ham inntil han døde. Isabel oppholdt seg i Kildrummy Castle som enke, barnløs og ubeskyttet. Sommeren 1404 erobret Alexander Stewart festningen og tvang enken til å gifte seg med ham, og overtar dermed alle hennes titler og landeiendommer. Stewarts forbindelse til den kongelige familie beskyttet ham fra dette overgrepet.
I 1435 ble festningen overtatt av Jakob I av Skottland og ble kongelig eiendom inntil det ble gitt til lord Elphhinstone i 1507. Festningen gikk videre fra Elphinstone til Erskine før det ble forlatt i 1716 som en følge av fiaskoen med jakobittopprøret.

Beskrivelse

Kildrummy Castle var skjoldformet med seks uavhengige tårn. Utstrakte jordverker beskyttet slottet, inkludert en tørr vollgrav og en dyp sluk. Det meste av slottets fundament er fortsatt synlig sammen med det mest av første etasje. Arkeologiske utgravninger i 1925 avslørte dekorative steinfliser og spor etter krigføring.
I dag eies ruinene av foreningen Historiske Skottland. Et hotell som bærer slottets navn, Kildrummy Castle Hotel, er blitt bygd på slottets område med utsikt over ruinene.
Sloy vannkraftverk

Sloy vannkraftverk er en demning med et vannkraftverk i Loch Sloy, ved Loch Lomond i Skottland. Dette anlegget har en totalt installert effekt på 130 MW, ble påbegynt i 1946 og stod ferdig utbygd i 1950. Dette er et såkalt pumpekraftverk med et øvre og et nedre vannmagasin.
Badevettreglene

Badevettreglene er regler som er laget for sikrere svømming.
Jujutsu

Jujutsu i praksis

Jujutsu praktiseres mest som ulike selvforsvarssystemer rundt om i verden, utviklet utenfor Japan. Systemene inneholder ofte et mangfold av forsvarsteknikker med slag, spark, grep og kast i kombinasjoner. 
Jujutsutrening gir utøvere et stort arsenal av selvforsvars- og kampteknikker. Innledningsvis læres blant annet riktige fallteknikker. Frigjøringer, parader, slag/spark, holde-/ låsegrep og nedlegginger/kast, med mer, læres også etter et progressivt pensum. Avtalte selvforsvarsteknikker øves med partner og innbefatter metoder for både avstand og ved kroppskontakt. Treningen kan være svært allsidig og inneholde et stort mangfold av teknikker og kombinasjoner av disse.

Norge

I Norge praktiseres ju jutsu både som kampkunst, kampsport og selvforsvar. Den største stilartsorganisasjonen i Norge er Ju Jitsu Norge. Noen ju jutsuklubber er også til sluttet Norges Kampsportforbund. Begrepet «ju» henspiller polaritetene og kan oversettes med myk, smidig, fleksibel og «jutsu» med teknikk, ferdighet eller dyktighet.
Matyra

Matyra (russisk: Маты́ра) er ei elv i Tambov og Lipetsk oblast i Russland. Den er ei venstre sideelv til Voronezj (i Dons nedbørfelt), og er 180 km lang, med et nedbørfelt på 5180 km². Middelvannføringen 39 km fra munningen er 11,7 m³/s. Byen Grjazi ligger ved Matyra.
Cromwell Hospital

The Cromwell Hospital er et sykehus i Kensington i London, som ble åpnet i 1981. Sykehuset er mest kjent for å ha vært det stedet fotballspilleren George Best døde.
Fasetter

Fasetter er et musikkalbum med Karoline Krüger, utgitt i 1988. Dette er hennes første plate som soloartist.
Pedinorrhina subaenea

Utseende

En middelsstor (ca. 20 millimeter), litt flat, blankt svart gullbasse, dekkvingene gulaktige med svart rot. Pronotums sider er oransje. Dekkvingene er ganske tett og kraftig punkterte.

Utbredelse

Arten er utbredt i Sentral-Afrika.
Skjomen

Skjomens geografi

Skjomen er omtrent 2,5 kilometer bred i innløpet før det brått smalner inn til ca. 500 meter ved Trong-Skjomneset hvor Skjombrua krysser fjorden og det som kalles Trong-Skjomen starter. Skjom- og Sandviktinden, begge over 1 500 meter, ruver over østsiden av fjorden. Fjordbunnen ligger ved Elvegårdsfjellet der fjorden går over til dal. På vestsiden ligger Reintind i overgangen mellom Skjomen og Sørskjomen. Frostisen ligger langs østsiden av Sørskjomen. Elven Skjoma kommer fra Skjomdalen og har utløp i fjordbunnen.

Dybden midt i fjorden er gjennomgående på over 100 meter.
Naturforholdene er med på å danne et gunstig lokalt klima. Når sørøstlig vind presses ned fra fjellene oppstår fønvinder som gir en plutselig og betydelig temperaturøkning.
Kvalifisering til VM i fotball 1934

Gruppe 9

Peru trakk seg, så Brasil kvalifiserte seg automatisk.

Gruppe 10

Chile trakk seg, så Argentina kvalifiserte seg automatisk.

Gruppe 11

Gruppe 11 hadde fire lag. Først møttes Haiti og Cuba i tre kamper på Haiti. Vinneren derfra møtte Mexico i tre kamper i Mexico. Vinneren der møtte USA i en kamp på nøyralt territorium. Vinneren av den kampen kvalifiserte seg til VM.
Monica Kyvåg

Karriere

Hun debuterte på A-landslaget mot Tsjekkia 17. august 1994, fikk 12 landskamper og spilte blant annet på laget som tok bronse i Håndball-EM 1994 for kvinner i Tyskland.

Personlig

I 1987 flyttet hun sammen med håndballtreneren Frode Kyvåg, som hun giftet seg med i 1995. I 2001 fikk paret tvillingene Rikke og Selma, som begge spiller aldersbestemt håndball for Bækkelagets Sportsklub.
Otto Gessler

Liv

Geßler studerte jus i Erlangen, Tübingen og Leipzig, og tok doktorgraden i 1900. Han arbeidet i justistjenesten og ble senere borgermester i Regensburg og overborgermester i Nürnberg. På grunn av sykdom deltok han ikke aktivt i første verdenskrig.
I 1919 var han en av grunnleggerne av det liberale Deutsche Demokratische Partei (DDP). I 1920 etterfulgte han Gustav Noske som forsvarsminister i den føderale regjeringen, og beholdt denne ministerposten i en rekke regjeringer frem til 1928. Som forsvarsminister samarbeidet han nært med sjefen for hæren, Hans von Seeckt. Fra 1925 til 1926 var han også innenriksminister. Geßler var også leder for et forretningsministerium fra 13. mai til 17. mai 1926. Som følge av påstander om økonomiske uregelmessigheter i hans departement i forbindelse med den hemmelige opprustningen av forsvaret, den såkalte Lohmann-affæren, måtte han gå av som forsvarsminister i januar 1928.
Fra 1928 til 1933 var han president for Volksbund Deutsche Kriegsgräberfürsorge. Etter den nasjonalsosialistiske maktovertagelsen i 1933 trakk han seg tilbake fra politikken. Han hørte til kretsen som kjente til planene om å avsette Hitler. Etter det mislykkede 20. juli-attentatet ble han arrestert, og satt i konsentrasjonsleir frem til krigens slutt.
Etter annen verdenskrig engasjerte han seg i Tysk Røde Kors, som han var president for fra 1950 til 1952.
Fra 1950 til 1955 var Otto Geßler bayersk senator. Sykehuset i Lindenberg im Allgäu er oppkalt etter ham.
IO-71

IO-71 (Prosjekt 4202) er et supersonisk glidefly (HGV), russisk giperzvukovyj letateljnyj apparat (kortform «Glaider», forkortet GLA), og et av de russiske måter å besvare utviklingen mellom russiske ICBM og rakettskjoldet. Eksperimentene blir utførte i hemmelighet, men noe informasjon ble gitt ut, og her heter det seg at farten på HGV kan komme opp i 11000 kilometer i timen og kan manøvrere i mønster som er umulig å regne ut for mottiltak som for eksempel det såkalla rakettskjoldet. 
Noen av de skjulte eksperimentene ble startet i 2009 og foregår i Dombarovskij, i 13. strategiske missildivisjon. Der blir flere HGV av typen IO-71 setter inn i en bærerakett av typen SS-19 som blir skutt opp fra silo i retning Kura-feltet på Kamtsjatka. Det blir også hevdet at denne divisjonen skal få dette våpenet før 2025 . Andre eksperiment blir utført på rakettprøvefeltet Bajkonur i Kasakhstan. Her blir også missilet SS-19 benyttet og bom i retning Kurafeltet på Kamtsjatka.
Curt Hennig

Karriere

Hennig startet karrieren som «Cool» Curt Hennig i American Wrestling Association (AWA) i 1980 og var der i to perioder på 80-tallet før han i 1988 hoppet til WWF, senere WWE. Her ble han kalt «Mr.Perfect» av Vince McMahon og dette ble Hennigs faste gimmick fra da av. Hennig gikk ubeseiret gjennom det første året som oppbygging av hans «Mr. Perfect»-karakter og hans første tap kom mot Brutus Beefcake under Wrestlemania 6.
Hennig vant Intercontinental tittelen i april 1990 da han beseiret Tito Santana, men mistet beltet 4 måneder senere til Kerry von Erich, The Texas Tornado. Hennig vant imidlertid tittelen tilbake i november samme år og holdt tittelen helt til den legendariske kampen mot Bret "Hitman" Hart på SummerSlam 1991 i Madison Square Garden. Hennig slet etter dette med en ryggskade som satte han ut av spill i over et år. Han figurerte som Ric Flairs konsulent i denne tiden og var med det fortsatt i rampelyset uten å måtte gå i ringen.
Hennig gjorde comeback som Macho Man Randy Savages tagteam-partner under Survivor Series 1992 og sendte Flair ut av WWE i en «Loser leaves WWE» match i januar 1993. Hennigs ryggskade forverret seg imidlertid på slutten av året og han forlot til slutt WWE våren 1994.
I 1995 var det igjen tid for comeback og Hennig jobbet for WWE som både kommentator og aktiv utøver helt fram til Survivor Series 1996, da WWE opplyste Hennigs forsikringsselskap om at han igjen skulle i ringen. Dette medførte at Hennig mistet sine månedlige utbetalinger og han forlot WWE i harnisk.
Hennig gikk til WCW og brukte der sitt eget navn, siden WWE satt på rettighetene til Mr.Perfect. Hennig slet hele 1998 med en kneskade, men fullførte kontrakten sin med WCW og forlot forbundet sommeren 2000.Fra 2001 til 2002 var han innom X Wrestling Federation som gikk konkurs etter kort tid.
Under Royal Rumble 2002 gjorde Mr.Perfect comeback i WWE og gjorde en god figur. Han fikk etter dette kontrakt med WWE, men ble frigitt av forbundet 5. mai 2002 etter en krangel med Brock Lesnar på en flytur. Etter dette var Hennig innom TNA og det som skulle bli hans siste arbeidsgiver: Jimmy Harts All Star Wrestling.
Curt Hennig ble funnet død på et hotell i Florida 10. februar 2003. Han ble 44 år. Obduksjonen viste at Hennig døde av akutt kokain-forgiftning. Hans far sa at også steroider og smertestillende midler bidro til hans død.
Hennig ble innlemmet i WWEs Hall of Fame i 2007. 
Hans barn Joe og Amy er under trening i WWE for å bli profesjonelle fribrytere som sin far.
WWE lanserte i september 2008 en DVD titulert «The Life and Times of Mr.Perfect». Filmen gikk til førsteplass på Billboards liste over Sports-Dvd salg den første mulige uken, og er et bevis på at Hennig fortsatt er enormt populær. Hans kollegaer i fribryterbransjen er nesten samstemte om at Hennig var en fantastisk utøver. Både Bret Hart og Ric Flair er sitert på at de mener Curt Hennig var den beste gjennom alle tider.
Society of Genealogists

Society of Genealogists («Slektsforskernes selskap») er en ideell organisasjon i Storbritannia. Den ble grunnlagt i 1911 med formålet å «fremme, oppmuntre og fremelske studiet, vitenskapen og kunnskapen om slektsforskning».
Organisasjonens bibliotek, som ligger i Clerkenwell i London, har en stor samling med slektsforskningsrelatert materiale, inkludert en stor samling av avskrifter fra kirkebøker og indekser til annet relevant materiale. Like i nærheten ligger Family Records Office og London Metropolitan Archives, som også er viktige arkiver for slektsforskere.
Selskapet holder foredrag og kurs, og gir ut tidsskrifet Genealogists' Magazine fire ganger i året.
Lanna (Närke)

Lanna er et tettsted i Lekeberg og Örebro kommuner i Örebro län i landskapet Närke i Sverige. I 2010 hadde tettstedet 537 innbyggere, hvorav 472 i Lekeberg kommune og 65 i Örebro.
Surkål

Surkål er en gammel europeisk mattradisjon der hovedingrediensen er hodekål. Retten er spesielt vanlig i Nord-Europa. 
Til retten benyttes finsnittet hodekål, karve, eddik, sukker, salt, smør/margarin, litt hvetemel, litt vann og gjerne et syrlig eple. I Norge benyttes retten spesielt til julemat som tilbehør til svineribbe og annen, tradisjonell fest- eller søndagsmat som svinestek. Surkål kan også kjøpes ferdiglaget. Surkål må ikke forveksles med den tyske sauerkraut, der kålen har vært gjennom en gjæringsprosess.
Surkål fremstilt med rødkål som hovedingrediens omtales gjerne bare som rødkål.
Industrielt fremstilt surkål kan være tilsatt E412, guarkjernemel som fortykningsmiddel.
Samiske geografiske navn i Høylandet

Samiske geografiske navn i Høylandet (knr 1743) angir stedsnavn i Høylandet kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Høylandet kommune.
EM i svømmesport 1938

Europamesterskapet i svømmesport 1938 fant sted fra 6. til 13. august 1938 i London, Storbritannia.
Kaare Fostervoll

Bakgrunn

Kaare Fostervoll ble cand. philol i 1927, og hadde virket som lærer ved folke- og ungdomsskoler og den høyere allmennskolen frem til 1927, da han fikk stilling ved Firda Gymnas på Sandane i Gloppen frem til 1938 som landets yngste rektor. I 1940 ble han rektor ved Ålesund høyere skole.

Politiker

Han ble valgt som stortingsrepresentant for Mørebyene (Ålesund, Molde, Kristiansund) fra 1945 til 1949. Han var kirke- og undervisningsminister i Einar Gerhardsens både første og andre regjering fra 1945 til 1948. I 1930 ble han stortingsvalgt styremedlem i Fridtjof Nansens fond, medlem av plankomiteen for den nye skoleordningen i 1935, og medlem av undervisningsrådet i 1940. 
Fostervoll regnet seg som radikal sosialdemokrat i tradisjonen fra Norges Socialdemokratiske Arbeiderparti (1921–1927), som stod sterkt i Møre og Romsdal de årene dette partiet fantes som alternativ til DNA og NKP. Også den mest kjente av forkjemperene for NSA, Olav Oksvik, var fra dette fylket. Fostervoll har skrevet en partihistorie om NSA: Norges sosialdemokratiske arbeidarparti 1921-1927 som ble utgitt i 1969.
Han var aktiv i foreningslivet, og var formann i studentmållaget fra 1919 til 1920, og i det norske studentersamfunn i 1923. Han var sekretær i Norges sosialistiske ungdomsforbund og i Sogn og Fjordane arbeiderparti. Han var også styremedlem i Noregs Mållag, og var sammen med Halvdan Koht en av de fremste nynorsk-forkjemperne innenfor arbeiderbevegelsen.
I 1935 gav han ut boken Arbeiderskandinavismen.
Etter at krigen hadde brutt ut, etablerte Fostervoll i 1940 et propagandakontor i Ålesund. Han ledet dette i samarbeid med NTBs nyhetstjeneste frem til tyskerne inntok byen.

Kirke- og undervisningsminister

I Samlingsregjeringen under arbeiderpartiets Einar Gerhardsen var han fra 25. juli 1945 Kirke- og undervisningsminister. Han fortsatte å lede dette departementet også i Gerhardsens annen regjering, inntil han ble avløst den 28. juni 1948 av partifellen Lars Moen.
Etter å ha gått ut av regjeringen fungerte han fra 1. juli 1948 til 10. januar 1950 som leder av kirke- og undervisningskomiteen på Stortinget.

Kringkastingssjef

Han ble etter ministervervet i 1948 også etterfølger av Knut Tvedt som kringkastinggsjef for NRK (Norsk rikskringkasting) og utøvde denne stilling til han ble avløst av Hans Jacob Ustvedt i 1962. Med en virkeperiode på 14 år er han den som hittil (2016) har utøvd sjefsstillingen lengst. Under sin tid ble det i 1954 begynt med prøvesendinger av fjernsyn. De regulære fjernsynssendinger tok til i 1960.
Gruppe 47

Gruppe 47 var en gruppe tyskspråklige forfattere som deltok i Hans Werner Richters forfattermøter mellom 1947 og 1967.

Bakgrunn

Det hele begynte da Alfred Andersch og Hans Werner Richter i 1946 utga tidsskriftet Der Ruf i München. Dette tidsskriftet hadde alt i 1945 utkommet under sensur og kontroll av den amerikanske hæren i New York som Blätter für deutsche Kriegsgefangene. Målet var å opplyse og oppdra tyskerne til demokrati etter Hitlers regime. I april 1947 ble imidlertid tidsskriftet forbudt av den amerikanske militærregjeringen, formodentlig på grunn av russisk intervensjon, men utkom igjen under ny redaksjon til 1948 i München, og til 1949 i Mannheim.

Dannelse

I juli 1947 møttes blant andre tidligere forfattere for Der Ruf og besluttet blant annet å grunnlegge et nytt litterært tidsskrift under navnet Der Skorpion, men fremfor alt å treffes regelmessig, for å lese hverandres manuskripter og kritisere dem. Hans Werner Richter innbød deretter en større, skjønt utvalgt, krets til et møte i september 1947. Ved dette møtet ga Hans Georg Brenner gruppen navnet «Gruppe 47», og Hans Werner Richter ble ansett som grunnlegger av dette løse forfatter-fellesskapet, siden han hadde innbudt dem.

Organisering

Hans Werner Richter var leder for møtene. I begynnelsen bestemte han hvem som skulle inviteres til møtene, men siden ga forfatterne ham råd. Møtene fant sted halvårlig. Her leste og kritiserte man bl.a. de tilstedeværende forfatternes manuskripter. Også utenlandske forfattere, kritikere og andre gjester ble regelmessig invitert.

Mål

Til å begynne med var det gruppens mål å fremme forfattere som representerte den ennå unge etterkrigslitteraturen. Et videre mål var å opplyse og oppra tyskerne til demokrati. Gruppe 47s litteraturpris ble innstiftet i 1950.

Oppløsning

Gruppe 47 ble raskt en fast bestanddel innenfor den vesttyske litteratursfæren. Men kort tid før studentopptøyene i 1968 brøt gruppen sammen på grunn av politiske meningsforskjeller. Den endelige oppløsningen ble vedtatt ved avskjedsmøtet i Saulgau i 1977.